CELEX: 52011PC0715
Language: lt
Date: 2011-11-09
Title: Pasiūlymas EUROPOS PARLAMENTO IR TARYBOS REGLAMENTAS kuriuo panaikinamas Tarybos reglamentas (EB) Nr. 1342/2007 dėl tam tikrų apribojimų, taikomų tam tikrų plieno gaminių importui iš Rusijos Federacijos, administravimo

|
			
		
		
		52011PC0715
		
			Pasiūlymas EUROPOS PARLAMENTO IR TARYBOS REGLAMENTAS kuriuo panaikinamas Tarybos reglamentas (EB) Nr. 1342/2007 dėl tam tikrų apribojimų, taikomų tam tikrų plieno gaminių importui iš Rusijos Federacijos, administravimo /* KOM/2011/0715 galutinis - 2011/0315 (COD) */
			
				
		
		
			
			   	AIŠKINAMASIS MEMORANDUMAS
Europos Sąjungos ir Rusijos Federacijos
prekyba tam tikrais plieno gaminiais reglamentuota susitarimu, kuriuo taip pat
nustatytos Rusijos Federacijos kilmės plieno importo į Europos
Sąjungą kvotos. Kaip numatyta susitarimo 10 straipsnio
4 dalyje, Rusijos Federacijai įstojus į Pasaulio prekybos
organizaciją susitarimas turi būti nutraukiamas, o kvotos
panaikinamos.
Todėl šiuo pasiūlymu numatoma
panaikinti Tarybos reglamentą (EB) Nr. 1342/2007, kuriuo Europos
Sąjungoje įgyvendinamas šis susitarimas. Šis panaikinimas
įsigalios tą dieną, kurią Rusijos Federacija taps Pasaulio
prekybos organizacijos nare.
2011/0315 (COD)
Pasiūlymas
EUROPOS PARLAMENTO IR TARYBOS REGLAMENTAS
kuriuo panaikinamas Tarybos reglamentas (EB)
Nr. 1342/2007 dėl tam tikrų apribojimų, taikomų tam
tikrų plieno gaminių importui iš Rusijos Federacijos, administravimo
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 207 straipsnį,
atsižvelgdami į Europos Komisijos
pasiūlymą,
perdavus įstatymo galią
turinčio teisės akto projektą nacionaliniams parlamentams,
laikydamiesi įprastos
teisėkūros procedūros,
kadangi:
(1)       Europos Bendrijų bei
jų valstybių narių ir Rusijos Federacijos partnerystės ir
bendradarbiavimo susitarimas[1]
(toliau − PBS) įsigaliojo 1997 m. gruodžio 1 d.
(2)       PBS 21 straipsnio
1 dalyje nurodyta, kad prekyba tam tikrais plieno gaminiais
reglamentuojama to susitarimo III antraštinėje dalyje, išskyrus jos
15 straipsnį, ir susitarimo dėl kiekybinių priemonių
nuostatomis.
(3)       2007 m. spalio
26 d. Europos bendrija ir Rusijos Federacijos Vyriausybė sudarė
tokį susitarimą dėl prekybos tam tikrais plieno gaminiais[2] (toliau − susitarimas).
(4)       Kad įgyvendintų
susitarimą, 2007 m. spalio 22 d. Taryba priėmė
Reglamentą (EB) Nr. 1342/2007 dėl tam tikrų
apribojimų, taikomų tam tikrų plieno gaminių importui iš
Rusijos Federacijos, administravimo[3].
(5)       Susitarime nustatyta, kad
Rusijos Federacijai įstojus į Pasaulio prekybos organizaciją iki
susitarimo galiojimo pabaigos, susitarimas bus nutrauktas, o kiekybinės
normos panaikintos nuo įstojimo dienos.
(6)       Tą dieną, kai
Rusijos Federacija taps Pasaulio prekybos organizacijos nare, reglamentas
susitarimui įgyvendinti taps nebereikalingas. Todėl Reglamentas (EB)
Nr. 1342/2007 turėtų būti panaikintas nuo tos dienos,
PRIĖMĖ ŠĮ
REGLAMENTĄ:
1 straipsnis
Reglamentas (EB) Nr. 1342/2007
panaikinamas.
2 straipsnis
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.
Jis įsigalioja tą dieną,
kurią Rusijos Federacija taps Pasaulio prekybos organizacijos nare.
Komisija apie tai paskelbia Europos
Sąjungos oficialiajame leidinyje.
Šis reglamentas privalomas visas ir
tiesiogiai taikomas visose valstybėse narėse.
Priimta 
Europos Parlamento vardu                           Tarybos
vardu
Pirmininkas                                                   Pirmininkas
[1]               OL L 327, 1997 11 28, p. 3.
[2]               OL L 300, 2007 11 17, p. 52.
[3]               OL L 300, 2007 11 17, p. 1.